Idžvi

Idžvi () – sala Kivu ežere, priklauso Kongo Demokratinei Respublikai (Pietų Kivu provincijai). Sala nusidriekusi iš šiaurės į pietus 70 km ir užima 340 km² teritoriją. Tai antra pagal dydį ežerinė sala Afrikoje (po Ukerevės, Viktorijos ežere). Idžvi nuo Kongo DR ir nuo Ruandos krantų rytuose ir vakaruose skiria 10-15 km, tačiau pietuose nuo Ruandos skiria tik 1 km sąsiauris.

2009 m. Idžvi saloje gyveno 203 tūkst. gyventojų. Verčiamasi žemdirbyste, žvejyba. XVIII a. susikūrė Idžvi karalystė, kuri buvo pavaldi Ruandos karalystei.

Afrikos salos
Kongo Demokratinės Respublikos geografija
Ežerų salos